POLUGODIŠNJI IZVJEŠTAJ O IZVRŠENJU PRORAČUNA OPĆINE JAKŠIĆ ZA 2020. GODINU

Prema odredbama Pravilnika o polugodišnjem i godišnjem izvještaju o izvršenju proračuna (NN br.24/13, 102/17) polugodišnji izvještaj o izvršenju Proračuna Općine Jakšić sadrži:

1. Opći dio proračuna koji čini Račun prihoda i primitaka, Račun rashoda i izdataka i Račun financiranja

2. Posebni dio proračuna po organizacijskoj i programskoj klasifikaciji, te razini odj.ekonom.klas.

3. Izvještaj o zaduživanju na domaćem i stranom tržištu novca i kapitala,

4 .Izvještaj o korištenju proračunske zalihe,

5. Izvještaj o danim jamstvima i izdacima po danim jamstvima,

6. Obrazloženje ostvarenja prihoda i primitaka, rashoda i izdataka.

1. OPĆI DIO PRORAČUNA

Opći dio Proračuna sadrži:

- Sažetak A. Račun prihoda i rashoda i B.Račun financiranja

- Račun prihoda i rashoda po ekonomskoj klasifikaciji i raspoloživa sredstva iz prethodnih godina

- Račun prihoda i rashoda po izvorima financiranja

- Račun prihoda i rashoda po funkcijskoj klasifikaciji

- Račun financiranja po ekonomskoj klasifikaciji

2. POSEBNI DIO PRORAČUNA

- Izvršenje proračuna po organizacijskoj klasifikaciji

- Izvršenje proračuna po programskoj klasifikaciji

3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU U NOVCA I KAPITALA

Općina Jakšić nije imala zaduživanja .

4. IZVJEŠTAJ O KORIŠTENJU PRORAČUNSKE ZALIHE

U navedenom razdoblju proračunska zaliha nije korištena.

5. IZVJEŠTAJ O DANIM JAMSTVIMA I IZDACIMA PO DANIM JAMSTVIMA

U navedenom razdoblju općina nije davala jamstva.

6. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA ZA RAZDOBLJE

01.01.-30.06.2020.GODINE

PRIHODI I PRIMICI PRORAČUNA

Ukupni prihodi i primici proračuna za navedeno razdoblje ostvareni su u iznosu 7.024.230 kn ili 129% u odnosu na isto razdoblje prethodne godine. Od tog iznosa 6.776.535 kn odnosi se na prihode općine, a 247.695 kn na prihode vrtića. Najznačajniji ostvareni prihod je od poreza na dohodak u iznosu od 4.002.721 kn.

Ostvarene pomoći iz proračuna iznose 2.128.712 kn, od toga općina 2.126.252 kn, a odnose se na pomoći za izgr.reciklažnog dvorišta (85%) u iznosu 1.055.440 kn, Min.demogr.obitelj, mlade i soc.politiku za fin.sred.za održavanje i razvoj predškolske djelatnosti 2020. u iznosu 275.000 kn i Hrvatske ceste za izgr.nogostupa naselja Rajsavac u iznosu 795.812 kn, a dj.vrtić u iznosu 2.460 kn, a odnose se na pomoći od Min.znanosti za predškolski odgoj.

Prihodi od imovine ostvareni su u iznosu 151.020 kn, a odnose se na prihode općine od kamata i iznosu 182 kn, naknade za koncesije u iznosu 6.426 kn, prihode od zakupa poljoprivrednog zemljišta u vlasništvu RH u iznosu 29.231 kn, prihode od zakupa poslovnog prostora u iznosu 4.320 kn, prihode od naknada za grobno mjesto i grobne godišnje naknade u iznosu 62.350 kn, prihoda od nakn.za uporabu javnih površina u iznosu 36.048 kn, te prihoda od naknade za zadržavanje nezakonito izgrađenih zgrada u iznosu 12.463 kn.

Prihodi od upravnih i administr.pristojbi, pristojbi po posebnim propisima ostvareni su u iznosu 505.124 kn. Navedeni prihodi odnose se na prihode po posebnim propisima i upr.pristojbe u iznosu 232.003 kn, od toga prihodi općine 4.108 kn, a to su vodni doprinos, ost.nesp.prihodi , a 227.895 kn se odnosi na prihode dječjeg vrtića Jakšić od sufinanciranja smještaja i prehrane djece koje uplaćuju roditelji. Prihodi u iznosu 273.121 kn odnose se na prihode općine od komunalne naknade u iznosu 219.651 kn, komunalnog doprinosa za građ. i korišt.objekata i uređ.kom.infrastrukture u iznosu 53.470 kn.

Prihodi od pruženih usluga i donacija ostvareni su u iznosu 15.625 kn, odnose se na prihode dj.vrtića Jakšić od pruženih usluga-igraonica u iznosu 4.000 kn i engleski jezik u iznosu 11.625 kn.

Prihodi od prodaje nefinancijske imovine ostvareni u iznosu 154.690 kn odnose se na prihode općine od prodaje poljoprivrednog zemljišta 100.591 kn, građevinskog zemljišta 54.031 kn i prihoda od prodaje stanova na koje postoji stan.pravo 68 kn.

RASHODI I IZDACI PRORAČUNA

Ostvareni rashodi i izdaci iznose 5.804.949 kn ili 192% u odnosu na isto razdoblje prethodne godine. Od tog iznosa 5.614.992 kn odnosi se na rashode općine, a 189.957 kn na dječji vrtić Jakšić.

Rashodi za zaposlene- za plaće djelatnika općine, dječjeg vrtića i djelatnike za javne radove ukupno je utrošeno 939.713 kn.

Ukupno ostvareni materijalni rashodi iznose 1.207.583 kn. Rashode čine naknade troškova zaposlenima-konto 321 u iznosu 49.951 kn, od toga općina 14.337 kn, a dj.vrtić 35.614 kn. Zatim rashodi za materijal i energiju-konto 322 u iznosu 218.230 kn, od toga općina 161.624 kn, a dj.vrtić 56.606 kn (ured.materijal, literatura, el.energija , javna rasvjeta, plin, gorivo, sitan inventar, higijenske potrepštine, namirnice, mat.tek.i inv.održ., oprema). Zatim rashodi za usluge-konto 323 u iznosu 829.759 kn, od toga općina 748.802 kn, a dj.vrtić 80.957 kn (tekuće i inv.održavanje, usl.telefona, pošte, komunalne usluge, intelektualne usluge, usluge promidžbe i informiranja, geod.katastarske usluge, zdravstvene usluge, ostale usluge). Ostali nespomenuti rashodi poslovanja-konto 329 u iznosu 109.643 kn (naknade članovima predstavničkih tijela, premije osiguranja , reprezentacija, ost.nesp.rashodi poslovanja, članarine) od toga općina 95.243 kn, a dj.vrtić 14.400 kn.

Financijski rashodi izvršeni su u iznosu 8.767 kn, od toga općina 7.039 kn, a dj.vrtić 1.728 kn za plaćanje usluga platnog prometa banci i FINI. Subvencije su izvršene u iznosu 3.600 kn – općina, a odnose se na subvencije poljoprivrednicima za sufin.provjere tehničke ispravnosti strojeva za zaštitu bilja. Pomoći dane unutar općeg proračuna iznose 80.169 kn – općina, a odnose se na prijenos sredstava OŠ Mladost Jakšić za sufinanc.programa produženog boravka učenika u školi u iznosu 67.018 kn, Fondu zašt.okoliša i energ.učinkovitosti za spremnike u iznosu 8.151 kn, te Požeško-slav.županiji sufinanc.dotiska fotomonografije u iznosu 5.000 kn.

Rashodi za naknade građanima i kućanstvima i druge naknade iznose 173.984 kn - općina. Rashodi se odnose na isplate jednokratnih pomoći građanima i kućanstvima-soc.ugrož.osobe u iznosu 43.883 kn, stipendije učenicima u iznosu 100.800 kn, naknade za novorođenčad u iznosu 9.000 kn, sufinanciranje cijene prijevoza učenika srednjih škola u iznosu 18.301 kn, te sufin.programa predš.odgoja djece s teškoćama u razvoju 2.000 kn.

Ostali rashodi u iznosu 548.040 kn iskazani su kao tekuće donacije za financiranje udruga u športu u iznosu 139.000 kn (NK Jakšić 45.000 kn, NK Dinamo Rajsavac 42.000 kn, NK Eminovci 20.000 kn, MNK Jakšić 8.000 kn, ŠRD Zelena laguna 6.000 kn, ŠRD Slavonac 8.000 kn, Lovačko društvo Seljak 6.000 kn,ŠRU Šaran 4.000 kn), te tekuće donacije za financiranje udruga u kulturi i društv.djelat. u iznosu 52.500 kn (Matica umirovljenika 10.000 kn, Matica Slovaka 8.000 kn, Udruga Okret 3.000 kn,Udr.Ledina 4.000 kn, Glazba Jakšić 6.500 kn, HKUD Slavonija 20.000 kn, Udr.Humanum 1.000 kn), političkim strankama u iznosu 13.200 kn, DVD Jakšić u iznosu 250.000 kn, VZ u iznosu 10.000 kn, OŠ Mladost Jakšić u iznosu 30.000 kn, sponzorstva , manifestacije, priredbe u iznosu 8.000 kn, Gorska služba spašavanja u iznosu 6.000 kn, Crveni križ i sl.traženja u iznosu 28.000 kn, te kap.pom.Tekiji za sufinanciranje razvoja vodnokomunalne infrastrukture Aglomeracija Pleternica u iznosu 11.340 kn, a dj.vrtić 0 kn.

Za nabavu nefinancijske imovine ostvareni su rashodi u iznosu od 2.843.092 kn, od toga općina 2.837.593 kn za izgradnju građevinskih objekata-konto 421 u iznosu 2.760.484 kn ( gospodarska zona-kom.i cest.infrastruktura 570.155 kn, led rasvjeta nas.Jakšić 22.000 kn, izgr.reciklažnog dvorišta 2.090.329 kn, ner.ceste-Eminovci-Frankopanska, Radića, Zvonimira 32.500 kn, dogradnja vrtića 16.500 kn,izgr.nogostupa i kol.ul.A.Stepinca 29.000 kn ). Zatim nabava opreme-konto 422 u iznosu 82.608 kn, od toga općina 77.109 kn ( računalna oprema 14.673 kn, uredski namještaj 4.033 kn, nabavi opreme-kosilice 58.403 kn), a dj.vrtić 5.499 kn za računalnu opremu-računala.

Obveze na dan 30.06.2020. godine su ostale neplaćene u iznosu 224.370 kn, od toga općina u iznosu 4.000 kn, a dj.vrtić u iznosu 220.370 kn, a odnose se na rashode poslovanja..

Na dan 30.06.2020.godine ostvaren je višak prihoda i primitaka u iznosu 1.219.281,21 kn, a višak prihoda i primitaka preneseni odnosno raspoloživi iz prethodni godina 2.634.708,24 kn, nakon čega ostaje višak prihoda i primitaka raspoloživ u sljedećem razdoblju 3.853.989,45 kn, od toga općina Jakšić 3.615.826,81 kn, a prorač.korisnik dječji vrtić 238.162,64 kn.

Stanje žiro računa 02. siječnja 2020.godine iznosilo je 2.464.248,12 kn, a stanje žiro računa na dan 30.lipnja 2020. godine iznosilo je 3.926.840 kn, od toga općina 3.619.826,81 kn, a dječji vrtić 307.013 kn.